8 G. PLINII HIST. NAT. L1B. XI. 



mentum obtinet , purpurarum generi infector ille suc- 

 cus : sic et insectis quisquis est vitalis humor, hic erit 

 et sanguis , donec aestimatio sua cuique sit. Nobis pro- 

 positum est , naturas rerum manifestas indicare , non 

 causas judicare dubias. 



De corpore eorum. 



III. 4* Insecta, ut intelligi possit, non videntur ner- 

 vos habere, nec ossa , nec spinas, nec cartilaginem, nec 

 pinguia , nec carnes , ne crustam quidem fragilem, ut 

 quaedam marina, nec quae jure dicatur cutis : sed mediae 

 cujusdam inter omnia haec naturae corpus, arenti simile, 

 nervo mollius , in reliquis partibus siccius vere , quam 

 durius. Et hoc solum his est , nec prterea aliud. Nihil 

 intus, nisi admodum paucis intestinum implicatum. Ita- 

 que divulsis praecipua vivacitas , et partium singularum 

 palpitatio. Quia quaecumque est ratio vitalis , illa non 

 certis inest membris, sed toto in corpore, minime tamen 

 capite , solumque non movetur, nisi cum pectore avul- 

 sum. In nullo gnre plures sunt pedes. Et quibusex his 

 plurimi, diutius vivunt divulsa, ut in scolopendris vide- 

 mus. Habent autem oculos, praeterque e sensibus tactum 

 atque gustatum : aliqua et odoratum, pauca et auditum. 



